**ROMÂNIA**

**CONSILIUL LOCAL AL MUNICIPIULUI BRAŞOV**

**POLIŢIA LOCALĂ BRAŞOV**

Str. N. Bălcescu nr. 62-64 Braşov 500019 Tel 0368/004179, fax.0368/457012, **0268.954**

Operator de date înregistrat la A.N.S.P.D.C.P. sub nr.11523/2009

**Compartiment Relații Publice Nr. înregistrare: 17758/06.05.2025**

**Comunicat de presă**

Începând cu data de 6 mai 2025, domnul Șerban Marian a preluat funcția de Director Executiv Adjunct al Poliției Locale Brașov, prin dispoziția domnului Primar George Scripcaru. Prezentarea oficială a avut loc în această dimineață, la sediul Poliției Locale Brașov, în prezența primarului și a Directorului Executiv al Poliției Locale, domnul Mădălin Florian Șuraru.

Domnul Șerban Marian aduce cu sine o experiență profesională de peste 20 de ani, acumulată în cadrul Secției Regionale de Poliție Transporturi Brașov, unde a deținut funcții precum ofițer al Biroului Investigații Fraude, șef al Biroului Județean de Poliție Transporturi Brașov, ofițer al Biroului Investigații Criminale și adjunct al șefului secției.

Conform noii organigrame a Poliției Locale Brașov, în vigoare la 1 mai 2025, domnul Șerban Marian va coordona Serviciul Ordine și Liniște Publică, Serviciul Circulație Rutieră, Serviciul Dispecerat – Monitorizare Video, precum și Compartimentul Patrula de serviciu, îndrumare și instruire de specialitate.

Îi urăm mult succes în noua sa funcție și îndeplinirea tuturor obiectivelor în beneficiul comunității brașovene.

# 